stanford-oval/wikipedia huggingface dataset:
อะมิกาซิน
การใช้ประโยชน์ทางการแพทย์ > กลุ่มประชากรพิเศษ

ในผู้ป่วยสูงอายุที่มีความจำเป็นต้องได้รับการรักษาด้วยอะมิกาซิน ควรพิจารณาปรับลดขนาดยาลงจากขนาดปกติ ทั้งนี้เนื่องมาจากการทำงานของไตนั้นจะลดลงตามอายุที่เพิ่มมากขึ้น ส่งผลให้ความเสี่ยงที่จะเกิดอาการข้างเคียงหรือเกิดพิษจากยามีมากขึ้นได้หากใช้ยาในขนาดปกติ เช่นเดียวกับในเด็ก ซึ่งไตยังพัฒนาไม่เต็มที่ ก็ควรที่จะลดขนาดอะมิกาซินลงจากปกติเช่นกัน ในกรณีหญิงตั้งครรภ์นั้น ระดับความเสี่ยงต่อการเกิดพิษต่อทารกในครรภ์ของอะมิกาซินอยู่ในระดับ D ซึ่งหมายความว่า อะมิกาซินอาจทำให้เกิดอันตรายแก่ทารกในครรภ์ได้ จึงควรหลีกเลี่ยงการใช้ยานี้ในหญิงตั้งครรภ์ โดยร้อยละ 16 ของขนาดยาอะมิกาซินที่ได้รับการบริหารเข้าสู่ร่างกายจะสามารถผ่านรกเข้าไปสู่ตัวอ่อนในครรภ์ได้ โดยยามีค่าครึ่งชีวิต 2 และ 3.7 ชั่วโมง ในแม่และตัวอ่อนในครรภ์ ตามลำดับ หญิงตั้งครรภ์ที่ได้รับอะมิกาซินร่วมกับยาในกลุ่มอะมิโนไกลโคไซด์ชนิดอื่น อาจทำให้เกิดภาวะหูหนวกแต่กำเนิดของทารกได้ ส่วนกรณีหญิงให้นมบุตรนั้น พบว่า อะมิกาซินถูกขับออกมาทางน้ำนมได้ในเพียงปริมาณเล็กน้อยเท่านั้น
โดยทั่วไปแล้ว ควรหลีกเลี่ยงการใช้อะมิกาซินในเด็กทารก เนื่องจากทารกมีปริมาตรกระจายตัวที่ค่อนข้างสูง ทำให้ที่มีความเข้มข้นของอะมิกาซินในสารน้ำนอกเซลล์ (extracellular fluid) สูงกว่าผู้ใหญ่
สำหรับผู้สูงอายุนั้น พบว่าอะมิกาซินจะมีค่าครึ่งชีวิตที่สูงกว่าปกติ ทั้งเป็นผลเนื่องมาจากการกำจัดออกที่ลดน้อยลงของวัยนี้ โดยเมื่อเปรียบเทียบอัตราการกำจัดอะมิกาซินออกจากร่างกายโดยเฉลี่ยของคนที่มีอายุ 20 ปี กับ 80 ปี จะพบว่ามีความแตกต่างกันอย่างมาก คือ 6 ลิตรต่อชั่วโมง และ 3 ลิตรต่อชั่วโมง ตามลำดับ ในทางตรงกันข้าม ผู้ป่วยซิสติก ไฟโบรซิส กลับมีอัตราการกำจัดอะมิกาซินที่เร็วกว่ากลุ่มประชากรข้างต้นที่กล่าว นอกจากนี้แล้ว การใช้อะมิกาซินในผู้ป่วยที่มีโรคที่เกิดจากความผิดปกติของกล้ามเนื้อเช่น โรคกล้ามเนื้ออ่อนแรงชนิดร้าย หรือโรคพาร์คินสัน อาจทำให้ผู้ป่วยมีอาการทางกล้ามเนื้อที่แย่ลงมากกว่าเดิมได้ เนื่องจากอะมิกาซินมีผลทำให้เกิดภาวะกล้ามเนื้ออ่อนแรงลงได้เช่นกัน
ข้อห้ามใช้และข้อควรระวัง

ในกลุ่มที่มีประวัติการแพ้ต่อยากลุ่มอะมิโนไกลโคไซด์ชนิดใด ๆ ควรหลีกเลี่ยงการใช้อะมิกาซินในการรักษา เนื่องจากอาจเกิดปฏิกิริยาการแพ้ยาข้ามชนิดได้ นอกจากนี้ ผู้ที่มีความไวต่อซัลไฟต์มากกว่าปกติ ซึ่งส่วนใหญ่พบในผู้ป่วยโรคหอบหืด ซึ่งก็ควรหลีกเลี่ยงการใช้ยานี้เช่นกัน เนื่องจากในส่วนผสมของเภสัชภัณฑ์ของอะมิกาซินส่วนใหญ่นั้นมักมีส่วนผสมของโซเดียมเมทาไบซัลไฟต์รวมอยู่ด้วย
โดยปกติแล้ว ไม่ควรบริหารยาอะมิกาซิน ร่วมกับ หรือก่อน หรือหลัง ยาอื่นที่ทำให้เกิดพิษต่อไต ระบบประสาท และหู เช่นเดียวกับอะมิกาซิน ซึ่งยาเหล่านั้นได้แก่ ยากลุ่มอะมิโนไกลโคไซด์ทุกชนิด, อะไซโคลเวียร์, แอมโฟเทอริซินบี, แบซิทราซิน, คาพรีโอไมซิน, โคลิสติน, โพลีมิกซิน บี, แวนโคมัยซิน, และซิสพลาติน รวมถึงการห้ามใช้ร่วมกับยาหย่อนกล้ามเนื้อ (Neuromuscular Blocking Agents) เนื่องจากจะทำให้เกิดภาวะกล้ามเนื้ออ่อนแรง และเป็นอัมพาตได้
อันตรกิริยา

เป็นที่คาดการณ์กันไว้ว่าอะมิกาซินสามารถถูกทำให้หมดฤทธิ์ได้โดยยาอื่นในกลุ่มแบตาแลคแตม แต่ยาอื่นในกลุ่มนี้กลับไม่ได้รับผลดังกล่าวจากยาในกลุ่มแบตาแลคแตม และยังมีการใช้ร่วมกับเพนิซิลลินอยู่บ่อยครั้ง เพื่อเสริมฤทธิ์ในการต้านเชื้อแบคทีเรีย รวมไปถึงการใช้ร่วมกับคาร์บาพีเนมเพื่อเสริมฤทธิ์ในการต้านเชื้อแบคทีเรียแกรมบวกบางสายพันธุ์  ส่วนเซฟาโลสปอรินซึ่งเป็นอีกกลุ่มย่อยหนึ่งกลุ่มแบตาแลคแตม สามารถเพิ่มความเป็นพิษต่อไตของยากลุ่มอะมิโนไกลโคไซด์ได้ รวมถึงการเพิ่มขึ้นของระดับครีอะตินีนในกระแสเลือดได้ ส่วนยาปฏิชีวนะอื่นอย่างคลอแรมเฟนิคอล, คลินดามัยซิน, และเตตราไซคลีน นั้นจะมีผลทำให้ยากลุ่มอะมิโนไกลโคไซด์หมดฤทธิ์ไป โดยการออกฤทธิ์ต้านกันทางเภสัชวิทยา
ทั้งนี้ ฤทธิ์ของอะมิกาซินจะเพิ่มขึ้นเมื่อใช้ร่วมกับยาที่ได้มากจากชีวพิษโบทูลินัม, ยาชา, ยาหย่อนกล้ามเนื้อ, หรือการได้รับเลือดที่มีส่วนผสมของซิเตรทในขนาดสูง ซึ่งนิยมใช้เป็นสารที่ป้องกันการแข็งตัวของเลือด
นอกจากนี้ ยาขับปัสสาวะที่ออกฤทธิ์ซึ่งโดยปกติก็อาจทำให้เกิดพิษต่อหูได้โดยปกติอยู่แล้ว หากนำมาใช้ร่วมกับอะมิกาซินจะทำให้ระดับความเข้มข้นของอะมิกาซินในเลือดและเนื้อเยื่อเพิ่มสูงขึ้น ทำให้เกิดการเป็นพิษต่อหูมากยิ่งขึ้น นอกจากนั้น ควินิดีนก็เป็นยาอีกชนิดหนึ่งที่สามารถเพิ่มความเข้มข้นของอะมิกาซินในร่างกายได้ ยาแก้อักเสบชนิดไม่ใช่สเตอรอยด์บางชนิดอย่าง อินโดเมตทาซิน สามารถเพิ่มความเข้มข้นของยากลุ่มอะมิโนไกลโคไซด์ในกระแสเลือดของทารกที่คลอดก่อนกำหนดได้ สารทึบรังสีอย่างอิโอเวอร์ซอล สามารถเพิ่มความเป็นพิษต่อไตและหูของอะมิกาซินได้ ในทางตรงกันข้าม อะมิกาซินสามารถลดผลของวัคซีนบางชนิดได้ เช่น วัคซีนบาซิลลัสกาลแม็ต-เกแร็ง (สำหรับวัณโรค), วัคซีนอหิวาตกโรค, และวัคซีนไทฟอยด์ โดยการต้านฤทธิ์กันทางเภสัชวิทยา
เภสัชวิทยา > กลไกการออกฤทธิ์

อะมิกาซินออกฤทธิ์จับกับหน่วยย่อย 16 เอสของหน่วยย่อย 30 เอสของไรโบโซมในเซลล์โพรคาริโอตแบบไม่ผันกลับ และยับยั้งการสังเคราะห์โปรตีนโดยการเปลี่ยนแปลงรูปร่างของไรโบโซม ทำให้ไม่สามารถอ่านรหัสพันธุกรรมของเอ็มอาร์เอ็นเอได้อย่างถูกต้องได้ นอกจากนี้ยังแทรกแซงบริเวณที่มีปฏิกิริยาการจับคู่เบสแบบวอบเบิลของแอนไทโคดอนของ tRNA โดยประสิทธิภาพของอะมิกาซินนั้นขึ้นอยู่กับความเข้มข้น (concentration-dependent antibiotic) และทำงานได้ดีในสภาพที่เป็นด่าง
โดยปกติแล้ว การรักษาโรคที่เกิดจากเชื้อแบคทีเรียที่ไวต่ออะมิกาซินด้วยยานี้จะตอบสนองต่อการรักษาภายใน 24–48 ชั่วโมง
เภสัชวิทยา > กลไกการออกฤทธิ์ > การดื้อยา

อะมิกาซินไม่สามารถถูกทำลายได้ด้วยเอนไซม์ที่ทำหน้าที่ยับยั้งการออกฤทธิ์ของยาปฏิชีวนะ (antibiotic-inactivating enzyme) ได้เกือบทุกชนิด ซึ่งเป็นกลไกที่ทำให้แบคทีเรียเกิดการดื้อต่อยาปฏิชีวนะ ยกเว้นเอนไซม์อะมิโนอะซีติลทรานส์เฟอเรส (aminoacetyltransferase) และนิวคลีโอไทด์ทรานส์เฟอเรส (nucleotidyltransferase) ทั้งนี้ เป็นผลมาจากการที่อะมิกาซินมี L-hydroxyaminobuteroyl amide (L-HABA) moiety ที่จับอยู่กับอะตอมไนโตรเจนในตำแหน่งที่ 1 (N-1) ซึ่งตำแหน่งนี้ในกานามัยซินจะเป็นแค่อะตอมไฮโดรเจนธรรมดา ซึ่งส่วนของโมเลกุลส่วนนี้จะช่วยขัดขวางการเข้าทำปฏิกิริยาและลดความสามารถในการเข้าจับของเอนไซม์จากแบคทีเรียที่ทำหน้าที่ทำลายยากลุ่มอะมิโนไกลโคไซด์ ทั้งนี้ อะมิกาซินนั้นมีตำแหน่งในโมเลกุลเพียงตำแหน่งเดียวเท่านั้นที่เอนไซม์จากแบคทีเรียสามารถเข้าทำปฏิกิริยาเพื่อหมดฤทธิ์ได้ ขณะที่เจนตามัยซินและโทบรามัยซินนั้นมีมากถึง 6 ตำแหน่ง ทั้งนี้ เชื้อแบคทีเรียที่ดื้อต่อสเตรปโตมัยซินและคาพรีโอไมซินนั้นจะยังคงมีความไวต่ออะมิกาซินอยู่ ส่วนเชื้อแบคทีเรียที่ดื้อต่อกานามัยซินจะมีบางส่วนที่ยังคงตอบสนองต่ออะมิกาซิน ในทางตรงกันข้าม หากเชื้อใดที่ดื้อต่ออะมิกาซินนั้นมักจะดื้อต่อกานามัยซินและคาพรีโอไมซินด้วยเช่นกัน
การดื้อต่อยาอะมิกาซินและกานามัยซินของไมโคแบคทีเรียซึ่งเป็นเสื้อสาเหตุในวัณโรคนั้น เป็นผลมาจากการกลายพันธุ์ของยีน rrs ซึ่งอยู่บนหน่วยย่อย 16 เอสของไรโบโซม การกลายพันธุ์นี้จะทำให้อะมิกาซินและกานามัยซินมีลดความจำเพาะต่อการจับกับไรโบโซมของแบคทีเรียลดน้อยลง มีเอนไซม์ aminoglycoside acetyltransferase (AAC) และ aminoglycoside adenylyltransferase (AAD) หลากหลายชนิดที่ทำให้เชื้อแบคทีเรียดื้อต่อยาเหล่านี้ อาทิ การดื้อต่อยาของเชื้อ Pseudomonas aeruginosa มีสาเหตุมาจากการสร้างเอนไซม์ AAC (6') -IV ซึ่งส่งผลให้เชื้อแบคทีเรียชนิดนี้ดื้อต่อกานามัยซิน, เจนตามัยซิน, และโทบรามัยซิน, กรณีการดื้อยาในเชื้อ  Staphylococcus aureus และ S. epidermidis มาสาเหตุมาจากการสร้างเอนไซม์ AAD (4',4) ส่งผลให้เชื้อแบคทีเรียชนิดนี้ดื้อต่อกานามัยซิน, โทบรามัยซิน, และอาปรามัยซิน และในบางครั้ง S. aureus ก็สมารถทำให้อะมิกาซินหมดฤทธิ์ได้ด้วยการเกิดปฏิกิริยาฟอสโฟรีเลชัน
เภสัชวิทยา > เภสัชจลนศาสตร์

อะมิกาซินไม่สามารถดูดซึมได้จากทางเดินอาหาร ดังนั้นการบริหารยาจึงจำเป็นต้องใช้วิธีการฉีด โดยหลังการบริหารยาโดยการฉีดเข้ากล้ามเนื้อ ระดับความเข้มข้นของยาในกระแสเลือดจะขึ้นถึงระดับสูงสุดใน 0.5–2 ชั่วโมง โดยร้อยละ 11 ของตัวยาทั้งหมดจะเข้าจับกับโปรตีนในกระแสเลือด ส่วนยาที่เหลือจะกระจายไปยังหัวใจ, ถุงน้ำดี, ปอด, และกระดูก รวมไปถึงในน้ำดี, เสมหะ, ของเหลวระหว่างเซลล์, ของเหลวในช่องเยื่อหุ้มปอด, และน้ำไขข้อ ส่วนในน้ำหล่อสมองไขสันหลังพบว่ามีความเข้มข้นของยานี้น้อยมาก (แต่ในกรณีการฉีดเข้าโพรงสมองจะมีความเข้มข้นสูง) ในทารก พบว่าความเข้มข้นของอะมิกาซินในน้ำหล่อสมองไขสันหลังจะมีค่าประมาณร้อยละ 10–20 ของความเข้มข้นในกระแสเลือด ในแต่กรณีที่มีภาวะเยื่อหุ้มสมองอักเสบร่วมด้วย ความเข้มข้นของยานี้ในน้ำหล่อสมองไขสันหลังอาจสูงถึงร้อยละ 50 ของความเข้มข้นในกระแสเลือด, ทั้งนี้ อะมิกาซินนั้นแพร่ผ่านตัวกรองกั้นระหว่างเลือดและสมอง (blood-brain barrier) และผ่านเข้าสู่เนื้อเยื่อของดวงตาได้น้อยมาก
ส่วนการขับยาออกจากร่างกายนั้น พบว่าอะมิกาซินมีค่าครึ่งชีวิตประมาณ 2 ชั่วโมงในคนปกติ และประมาณ 50 ชั่วโมงในผู้ที่เป็นโรคไตเรื้อรังระยะสุดท้าย โดยร้อยละ 95 ของยานี้ที่ให้ในรูปแบบการฉีดเข้าหลอดเลือดดำและการฉีดเข้ากล้ามเนื้อจะถูกขับออกในรูปที่ไม่เปลี่ยนแปลงผ่านการกรองของไต แล้วออกมากับปัสสาวะภายใน 24 ชั่วโมง ปัจจัยที่ทำให้อะมิกาซินถูกขับออกมาทางปัสสาวะ ได้แก่ การมีมวลโมเลกุลขนาดเล็ก, ละลายน้ำได้ดี, และอยู่ในสถานะที่ไม่ถูกเปลี่ยนรูป.
เภสัชเคมี

อะมิกาซินสามารถสังเคราะห์ได้จากกานามัยซิย เอ ดังแสดงในแผนภาพ:
การใช้ในการปศุสัตว์

อะมิกาซินเป็นยาปฏิชีวนะเพียงชนิดเดียวในกลุ่มอะมิโนไกลโคไซด์ที่ได้รับการรับรองจากองค์การและยาของสหรัฐอเมริกาให้ใช้ในสุนัขและการติดเชื้อแบคทีเรียในมดลูกของม้า ทำให้อะมิกาซินเป็นยาปฏิชีวนะที่นิยมใช้กันเป็นอย่างมากในการสัตวแพทย์ นอกจากนี้ยังมีการใช้ยานี้ในแมว,  หนูตะเภา, ชินชิยา, แฮมสเตอร์, หนูแรต, หนูไมซ์, แพรรีด็อก, วัว, นก, งู, เต่าและเต่าบก, สัตว์ในอันดับจระเข้, กบอเมริกันบูลฟร็อก, และปลา นอกจากนี้ยังมีการใช้อะมิกาซินในการรักษาการติดเชื้อแบคทีเรียในทางเดินหายใจของงู, bacterial shell disease ในเต่า, และโพรงอากาศอักเสบในมาคอว์ แต่ห้ามใช้ในกระต่ายและกระต่ายแจ็ก เนื่องจากจะทำให้เกิดความผิดปกติของเชื้อจุลินทรีย์ประจำถิ่นในลำไส้ของสัตว์เหล่านี้
สำหรับสุนัขและแมวนั้น มีการใช้อะมิกาซินในรูปแบบยาใช้ภายนอกสำหรับการติดเชื้อแบคทีเรียบริเวณหูและกระจกตาเป็นแผลกันอย่างแพร่หลาย โดยเฉพาะอย่างยิ่ง หากความเจ็บป่วยเหล่านั้นมีสาเหตุมาจากการติดเชื้อ Pseudomonas aeruginosa โดยจำเป็นต้องมีการทำความสะอาดบริเวณหูก่อนที่จะมีการบริหารยา เนื่องจากหนองและเศษซากของเซลล์ที่ตายแล้วนั้นจะทำให้ได้รับผลการรักษาจากอะมิกาซินน้อยลง ในกรณีการติดเชื้อแบคทีเรียที่ตาของสัตว์เหล่านี้นั้น จะใช้อะมิกาซินในรูปแบบยาขี้ผึ้ง หรือยาหยอด หรือการฉีดเข้าใต้เยื่อบุตา (Subconjunctival injection) ทั้งนี้ การใช้อะมิกาซินสำหรับดวงตานั้นสามารถทดแทนได้ด้วยเซฟาโซลิน เนื่องจากอะมิกาซิน (รวมถึงยาอื่นในกลุ่มอะมิโนไกลโคไซด์) นั้นเป็นพิษต่ออวัยวะในดวงตา
การใช้อะมิกาซินในม้านั้น องค์การอาหารและยาของสหรัฐอเมริกาได้รับรองให้ใช้ยานี้สำหรับการติดเชื้อแบคทีเรียในมดลูก (เช่น โรคเยื่อบุโพรงมดลูกเจริญผิดที่ และมดลูกอักเสบ) ในกรณีที่เชื้อสาเหตุยังมีความไวต่อยานี้เท่านั้น นอกจากนี้ยังมีการใช้ยานี้ในรูปแบบยาใช้ภายนอกหรือยาใช้เฉพาะที่สำหรับการติดเชื้อแบคทีเรียที่ดวงตาและการส่องกล้องล้างข้อ (arthroscopic lavage) และอาจมีการใช้ร่วมกับยากลุ่มเซฟาโลสปอรินในการรักษาการติดเชื้อที่ผิวหนังที่มีสาเหตุมาจากเชื้อแบคทีเรียสกุลสแตฟฟิโลคอคคัส ในกรณีการติดเชื้อที่แขน–ขา หรือข้อ มักมีการใช้อะมิกาซินร่วมกับยากลุ่มเซฟาโลสปอรินในรูปแบบการฉีดเข้าบริเวณที่มีการติดเชื้อโดยตรง นอกจากนี้แล้ว ยังมีการใช้อะมิกาซินฉีดเข้าสู่ข้อพร้อมกับยาต้านการอักเสบของข้อที่มีชื่อว่า พอลีซัลเฟต ไกลโคซามิโนไกลแคน (Polysulfated glycosaminoglycan – ชื่อการค้า คือ Adequan) เพื่อเป็นการป้องกันการติดเชื้อแบคทีเรียแทรกซ้อน
อาการไม่พึงประสงค์จากอะมิกาซินที่อาจเกิดขึ้นได้กับสัตว์ ได้แก่ การเกิดพิษต่อไต, การเกิดพิษต่อหู, และเกิดปฏิกิริยาการแพ้บริเวณที่ฉีด เป็นต้น โดยในแมวจะมีความเสี่ยงต่อการเกิดพิษต่อระบบการทรงตัวเป็นอย่างมาก อาการไม่พึงประสงค์อื่นที่อาจเกิดขึ้นได้บ้าง ได้แก่ กล้ามเนื้ออ่อนแรง, ภาวะบวมน้ำที่หน้า, และปลายประสาทอักเสบ ทั้งนี้ ค่าครึ่งชีวิตของอะมิกาซินในสัตว์นั้นมีค่าประมาณ 1–2 ชั่วโมง
การรักษาในกรณีที่ได้รับยานี้เกินขนาดสามารถทำได้โดยการชำระเลือดผ่านเยื่อ หรือการชำระทางช่องท้อง ซึ่งจะช่วยลดระดับความเข้มข้นของอะมิกาซิน และ/หรือเพนิซิลลิน ซึ่งเพนิซิลลินบางส่วนจะจับกับอะมิกาซินเป็นสารประกอบเชิงซ้อนและทำให้อะมิกาซินไม่สามารถออกฤทธิ์ได้
แหล่งข้อมูลอื่น

"Amikacin". Drug Information Portal. หอสมุดแห่งชาติการแพทย์สหรัฐ.
"Amikacin sulfate". Drug Information Portal. หอสมุดแห่งชาติการแพทย์สหรัฐ.
| ด ค กยาต้านจุลชีพ − ประเด็นด้านสังคมและวัฒนธรรม |
| --- | --- |
ประเภทของยาต้านจุลชีพ:  ยาปฏิชีวนะ  ยาต้านเชื้อรา  ยาต้านไวรัส  ยาต้านปรสิต 
ประเด็นด้านสังคม:  เส้นเวลาของยาปฏิชีวนะ  แบคทีเรียดื้อยา  แบคทีเรียดื้อยาหลายชนิด  การใช้ยาปฏิชีวนะในทางที่ผิด  การใช้ยาปฏิชีวนะในการปศุสัตว์ 
เภสัชวิทยา:  เภสัชพลศาสตร์ของยาปฏิชีวนะ  รายการยาปฏิชีวนะ  การผลิตยาปฏิชีวนะ 
| ด ค กกลุ่มยาหลัก |
| --- | --- |
ทางเดินอาหาร/ เมแทบอลิซึม (A):  กรดกระเพาะ ยาลดกรด  สารต้านตัวรับ H2  ยายับยั้งการหลั่งกรด  ยาแก้อาเจียน  ยาระบาย  ยาแก้ท้องร่วง  ยาลดความอ้วน  ยาต้านเบาหวาน  วิตามิน  เกลือแร่ 
เลือดและอวัยวะ สร้างเลือด (B):  สารต้านลิ่มเลือด สารกันเลือดเป็นลิ่ม  สารต้านเกล็ดเลือด  สารสลายลิ่มเลือด  ยาต้านการตกเลือด สารก่อลิ่มเลือด  ยาต้านการสลายลิ่มเลือด 
ระบบหัวใจและหลอดเลือด (C):  ยารักษาโรคหัวใจ/ยาแก้อาการปวดเค้นหัวใจ คาร์ดิแอคไกลโคไซด์  ยาต้านภาวะหัวใจเสียจังหวะ  ยากระตุ้นหัวใจ  ยาลดความดัน  ยาขับปัสสาวะ  สารขยายหลอดเลือด  เบต้า บล็อกเกอร์  แคลเซียมแชนแนลบล็อกเกอร์  ระบบเรนิน-แองจิโอเทนซิน เอซีอีอินฮิบิเตอร์  แองกิโอเทนซินรีเซพเตอร์บล๊อคเกอร์  เรนินอินฮิบิเตอร์  ยาลดไขมันในเส้นเลือด สแตติน  ไฟเบรต  ไบล์แอซิดซีเควสแตรนต์ 
ผิวหนัง (D):  สารทำให้นุ่มและชุ่มชื้น  สารก่อแผลเป็น  ยาแก้คัน  ยารักษาโรคสะเก็ดเงิน  สิ่งแต่งแผล 
ระบบสืบพันธุ์ (G):  ยาคุมกำเนิด  ยากระตุ้นภาวะเจริญพันธุ์  SERMs  ฮอร์โมนเพศ 
ระบบต่อมไร้ท่อ (H):  ฮอร์โมนไฮโปทาลามัสและต่อมใต้สมอง  คอร์ติโคสเตอรอยด์ กลูโคคอร์ติคอยด์  มิเนอรัลโลคอร์ติคอยด์  ฮอร์โมนเพศ  ไทรอยด์ฮอร์โมน/ยาต้านไทรอยด์ 
การติดเชื้อและ การติดเชื้อปรสิต (J, P, QI):  ยาปฏิชีวนะ  สารต้านแบคทีเรีย  ยาต้านเชื้อไมโคแบคทีเรีย ยาต้านวัณโรค  ยารักษาโรคเรื้อน  ยาต้านไวรัส  วัคซีน  ยาต้านปรสิต ยาฆ่าโพรโตซัว  ยาฆ่าหนอนพยาธิ 
มะเร็ง (L01-L02):  สารต้านมะเร็ง แอนติเมแทบอไลต์  สารอัลคิเลต  สปินเดิลพอยซัน  สารต้านเนื้องอก  โทโปไอโซเมอเรสอินฮิบิเตอร์ 
โรคทางระบบภูมิคุ้มกัน (L03-L04):  สารปรับระบบภูมิคุ้มกัน สารกระตุ้นภูมิคุ้มกัน  สารกดภูมิคุ้มกัน 
กล้ามเนื้อ กระดูก และข้อต่อ (M):  แอนาบอลิกสเตอรอยด์  ยาแก้อักเสบ เอ็นเซด  ยารักษาโรคข้ออักเสบรูมาทอยด์  คอร์ติโคสเตอรอยด์  ยาคลายกล้ามเนื้อ  บิสฟอสโฟเนต 
สมองและระบบประสาท (N):  ยาระงับความรู้สึก ยาสลบ  ยาชาเฉพาะที่  ยาระงับปวด  ยาต้านไมเกรน  ยากันชัก  ยาควบคุมอารมณ์  ยาต้านโรคพาร์กินสัน ไซโคเลปติก ยาคลายกังวล  ยารักษาโรคจิต  ยานอนหลับ/ยาระงับประสาท  ไซโคอนาเลปติก ยาแก้ซึมเศร้า  สารกระตุ้น 
ระบบทางเดินหายใจ (R):  ยาแก้คัดจมูก  ยาขยายหลอดลม  ยาแก้ไอ  H1 แอนตาโกนิสต์ สารต้านฮิสตามีน 
อวัยวะรับความรู้สึก (S):  จักษุวิทยา  โสตวิทยา 
อื่น ๆ (V):  ยาแก้พิษ  สารเพิ่มความชัดภาพ  เภสัชรังสี  สิ่งแต่งแผล 
รูปภาพแสดงโครงสร้างภายในหูชั้นใน ซึ่งการเกิดพิษจากอะมิกาซินนั้นจะทำให้เกิดพยาธิสภาพในส่วนคอเคลีย และเวสติบูล
หน่วยย่อย 30 เอสของไรโบโซมของเซลล์โพรคาริโอต โดยส่วนสีส้มแสดงถึงหน่วยย่อย 16 เอส ส่วนที่น้ำเงินแสดงกลุ่มของโปรตีนที่เป็นส่วนประกอบของ 30 เอสไรโบโซม
The synthesis of amikacin
โรงแรมผี (ภาพยนตร์ พ.ศ. 2518)

| โรงแรมผี |
| --- | --- |
กำกับ: แสนยากร สมวงศ์ ทิมบุญธรรม
อำนวยการสร้าง: จิรวรรณ กัมปนาทแสนยากร
นักแสดงนำ: นาท ภูวนัย   ปิยะมาศ โมนยะกุล
ถ่ายภาพ: ก. ธุระพาณิช
บริษัทผู้สร้าง: จิรบันเทิงฟิล์ม  
ผู้จัดจำหน่าย: จิรบันเทิงฟิล์ม
วันฉาย: 6 กันยายน 2518 (2518-09-06)
โรงแรมผี เป็นภาพยนตร์ไทยแนวสยองขวัญปี 2518 สร้างจากนวนิยายชื่อเดียวกันของพันตำรวจโทอรรถ อรรถจินดา เข้าฉายครั้งแรกเมื่อวันที่ 6 กันยายน 2518 จากการกำกับของ แสนยากร และ สมวงศ์ ทิมบุญธรรม นำแสดงโดยนาท ภูวนัย และปิยะมาศ โมนยะกุล
เรื่องย่อ

เรื่องราวของกลุ่มคนที่นำโดย วิสูตร (นาท), ปัทมา (ปิยะมาศ), ปริญญา (สายัณห์), มยุรี (มยุรฉัตร), ผู้กองชิงชัย (ชนะ) และไอ้น้อย (บู๊) ซึ่งต้องหาทางกำจัดวิญญาณร้ายของ หลวงนฤบาลบุรีรักษ์ (ฑัต) ที่ออกอาละวาดไล่ฆ่าผู้คนภายในโรงแรมบางละมุง
นักแสดง

นาท ภูวนัย – วิสูตร
ปิยะมาศ โมนยะกุล – ปัทมา/สารภี
สายัณห์ จันทรวิบูลย์ – ปริญญา
มยุรฉัตร เหมือนประสิทธิเวช – มยุรี
มานพ อัศวเทพ – ปั้น
ครรชิต ขวัญประชา – เปลื้อง
ชนะ ศรีอุบล – ผู้กองชิงชัย
ฑัต เอกฑัต – หลวงนฤบาลบุรีรักษ์
บู๊ วิบูลย์นันท์ – น้อย
ชูศรี มีสมมนต์
ล้อต๊อก
นักแสดง > นักแสดงรับเชิญ

เมตตา รุ่งรัตน์ – เฉิดโฉม
แพน บรเพ็ด – ปราโมทย์
สีเทา เพ็ชรเจริญ – หมอผี
มัทธาธีอัส

ปุโรหิตชาวยิวของราชวงศ์ฮัสโมเนียนในศตวรรษที่ 2 ก่อนคริสตกาล
| มัทธาธีอัส |
| --- | --- |
ภาพในจินตนาการของมัทธาธีอัสจากหนังสือโปรมป์ตูอาริอูงอีโกนูงอีงซิงนิออรูง (ค.ศ. 1553) โดยกีโยม รูเย
ผู้นำกลุ่มมัคคาบี
ถัดไป: ยูดาสมัคคาบี

สวรรคต: 166-165 ปีก่อนคริสตกาล
พระราชบุตร: ยูดาสมัคคาบี  เอเลอาซาร์อวาราน ซีโมนธัสสี  ยอห์นกัดดี  โยนาธานอัฟฟุส
ราชวงศ์: ฮัสโมเนียน
ศาสนา: ยูดาห์
มัทธาธีอัสบุตรของยอห์น (อังกฤษ: Mattathias ben Johanan; ฮีบรู: מַתִּתְיָהוּ הַכֹּהֵן בֶּן יוֹחָנָן, Mattīṯyāhū haKōhēn ben Yōḥānān; เสียชีวิต 166-165 ปีก่อนคริสตกาล) เป็นปุโรหิต (โคเฮน) ผู้ช่วยจุดประกายการก่อกบฏมัคคาบีต่อต้านจักรวรรดิซิลูซิดซึ่งเป็นรัฐอารยธรรมกรีก เรื่องราวของมัทธาธีอัสเกี่ยวข้องหนังสือมัคคาบี ฉบับที่ 1 ที่เป็นคัมภีร์อธิกธรรม มัทธาธีอัสมีบทบาทสำคัญในเรื่องราวต้นกำเนิดเทศกาลฮานุกกะห์ ด้วยเหตุนี้ชื่อของมัทธาธีอัสจึงปรากฏในคำอธิษฐาน Al HaNissim ที่ชาวยิวเพิ่มเข้าไปใน Birkat Hamazon (พระคุณหลังมื้ออาหาร) และ Amidah ระหว่าง 8 วันของเทศกาล
ประวัติ

มัทธาธีอัสมาจากตระกูลปุโรหิตในชนบทจากโมดีน มัทธาธีอัสเป็นบุตรชายของยอห์น (โยฮานัน) และเป็นหลานชายของสิเมโอนชาวฮัสโมไนต์หรือบุตรของฮัสโมน จึงเป็นที่รู้จักว่าเป็นชาวฮัสโมเนียน เมื่อย้อนกลับไปอีก มัทธาธิอัสเป็นเหลนของอัสโมนหรือฮัสโมนีอัส ปุโรหิตในเชื้อสายของโยยาริบซึ่งเป็นหลานชายคนที่ 5 ของอิดายาห์ ผู้เป็นบุตรของโยยาริบและหลานชานของยาคีน ซึ่งสืบเชื้อสายจากฟีเนหัส มหาปุโรหิตแห่งอิสราเอลลำดับที่ 3 มัทธาธีอัสรับใช้ในพระวิหารที่สองในเยรูซาเล็มเป็นระยะเวลาหนึ่งเช่นเดียวกับปุโรหิตหลาย ๆ คน
มัทธาธีอัสเป็นบิดาของยูดาสมัคคาบี, เอเลอาซาร์อวาราน, ซีโมนธัสสี (สิเมโอน), ยอห์นกัดดี และโยนาธานอัฟฟุส ในปี 168-167 ปีก่อนคริสตกาล การข่มเหงศาสนายูดาห์ดั้งเดิมโดยจักรวรรดิซิลูซิดเริ่มต้นขึ้น โดยมีกษัตริย์อันทิโอคัสที่ 4 เอปีฟาเนสเป็นหัวหอก และอาจจะมีมหาปุโรหิตเมเนเลาส์ร่วมด้วย เมื่อถึงจุดหนึ่งมัทธาธีอัสก็กลับไปยังโมดีน ในปี 167 ปีก่อนคริสตกาล ผู้แทนของราชสำนักซิลูซิดภายใต้พระบัญชาของกษัตริย์อันทิโอคัสที่ 4 เอปีฟาเนสเดินทางมายังโมดีนเพื่อบังคับให้ชาวยิวถวายเครื่องบูชาแก่เทพเจ้าของกรีก มัทธาธีอัสปฏิเสธที่จะปฏิบัติตามพระบัญชาของกษัตริย์ และยังสังหารชาวยิวที่ก้าวขึ้นมาถวายเครื่องบูชาตามพระบัญชาของกษัตริย์ จากนั้นจึงสังหารเจ้าหน้าที่ของราชสำนักที่มาบังคับให้ทำตามพระบัญชา
ผู้ที่เลื่อมใสศรัทธาต่อธรรมบัญญัติ และยึดมั่นในพันธสัญญา จงตามข้าพเจ้ามาเถิด
— มัทธาธีอัส หลังการสังหารเจ้าหน้าที่ของราชสำนักกรีกผู้มาบังคับให้ถวายเครื่องบูชา; 1 มัคคาบี 2:27
หลังการสังหารเจ้าหน้าที่และชาวยิวที่ทำตามพระบัญชาของกษัตริย์ มัทธาธีอัสและบุตรชาย 5 คนจึงหนีไปอยู่ในถิ่นทุรกันดารแห่งยูเดีย และเริ่มต้นสร้างกองกำลังแบบกองโจร พื้นที่นั้นเป็นที่รู้จักในชื่อเนินเขา Gophna ซึ่งเป็นบริเวณใกล้เคียงกับหมู่บ้าน Jifna ในปัจจุบัน จากนั้นชื่อของมัทธาธีอัสก็หายไปจากบันทึกทางประวัติศาสตร์ ส่วนในหนังสือมัคคาบี ฉบับที่ 1 ระบุว่ามัทธาธีอัสเสียชีวิตในปีที่ 146 ของปฏิทินมาซิโดเนียโบราณ เทียบเท่ากับช่วงเวลาระหว่างฤดูใบไม้ผลิ 166 ปีก่อนคริสตกาลถึงฤดูใบไม้ผลิ 165 ปีก่อนคริสตกาล
บรรณานุกรม

Weir, William (2004). 50 Battles That Changed the World: The Conflicts That Most Influenced the Course of History. Savage, Md: Barnes and Noble Books. ISBN 0-7607-6609-6.
แหล่งข้อมูลอื่น

Mattathias ben Johanan entry in historical sourcebook by Mahlon H. Smith
| ก่อนหน้า |  | มัทธาธีอัส |  | ถัดไป |
| --- | --- | --- | --- | --- |
| ตำแหน่งใหม่ |  | ผู้นำกลุ่มมัคคาบี  (ประมาณ 167–166 ปีก่อนคริสตกาล) |  | ยูดาสมัคคาบี |
มัทธาธีอัสร้องขอต่อผู้ลี้ภัยชาวยิว (ภาพวาดโดยกุสตาฟว์ ดอเรจาก La Sainte Bible ในปี ค.ศ. 1866)
ภารกิจรัก

ภารกิจรัก เป็นละครชุดโทรทัศน์ แนวแอคชั่น โรแมนติก ดราม่า ของทางช่อง 7 เอชดี ถ่ายทอดเรื่องราวรักระหว่างรบ ของผู้ชายในเครื่องแบบ 4 เหล่า คือ ทหารบก ทหารเรือ ทหารอากาศ และตำรวจ โดยดัดแปลงมาจากนวนิยายชื่อเดียวกัน มีทั้งหมด 4 เรื่อง ได้แก่ เหนี่ยวหัวใจสุดไกปืน โดย อักษรา, มือปราบเจ้าหัวใจ โดย อัคนี, ราชนาวีที่รัก โดย เฟื่องนคร,  และ ยึดฟ้าหาพิกัดรัก โดย  ทองหลาง
ภารกิจรักได้รับการดัดแปลงเป็นละครโทรทัศน์ในปี พ.ศ. 2560 ควบคุมการผลิตโดยบริษัท พอดีคำ เอนเตอร์เทนเมนต์ (โดยร่วมมือกับกระทรวงกลาโหมในด้านอาวุธยุทโธปกรณ์และกำลังพล) กำกับการแสดงโดย สยาม น่วมเศรษฐี (เหนี่ยวหัวใจสุดไกปืน), ชัชวาล ศาสวัตกลูน (ราชนาวีที่รัก), ธนพล ผังดี (มือปราบเจ้าหัวใจ) และแผ่นดิน ประสงค์สันติ (ยึดฟ้าหาพิกัดรัก)
และในปี พ.ศ. 2561 ทาง ช่อง 7 เอชดี มีแผนการที่จะผลิตซีรีส์ ภารกิจรัก ภาคที่ 2 หลังจากที่ภาคแรกประสบความสำเร็จและได้รับกระแสตอบรับที่ดีจากแฟนละครโทรทัศน์เป็นอย่างมาก ซึ่งใน ภารกิจรัก ภาคที่ 2 นั้นจะเป็นการสานต่อการถ่ายทอดเรื่องราวรักระหว่างรบ ของผู้ชายในเครื่องแบบ 4 เหล่า คือ ทหารบก ทหารเรือ ทหารอากาศ และตำรวจ โดยมีชื่อเรื่อง ดังนี้
ทหารบก : (ยุทธภูมิหัวใจ) - อักษรา
ตำรวจ : (สืบร้ายหมายรัก) - อัคนี
ทหารเรือ : (ดวงใจนาวิกฯ) - เฟื่องนคร
ทหารอากาศ : (ตามสุดฟ้า ล่าสุดรัก) - ทองหลาง
ละครโทรทัศน์

| ชื่อตอน | นักแสดงนำ | กำกับการแสดง | ออกอากาศ |
| --- | --- | --- | --- |
|  เหนี่ยวหัวใจสุดไกปืน |  ศุกลวัฒน์ คณารศ  ภัทรศยา เครือสุวรรณศิริ |  สยาม น่วมเศรษฐี |  ศุกร์ - อาทิตย์   1 - 22 ก.ค. 2560  |
|   มือปราบเจ้าหัวใจ |  ศรัณย์ ศิริลักษณ์  อุษามณี ไวทยานนท์ |  ธนพล ผังดี |  ศุกร์ - อาทิตย์   23 ก.ค. -18 ส.ค. 2560 |
|  ราชนาวีที่รัก |  อรรคพันธ์ นะมาตร์  แซมมี่ เคาวเวลล์ |  ชัชวาล ศาสวัตกลูน |  ศุกร์ - อาทิตย์   19 ส.ค. 2560 - 9 ก.ย. 2560 |
| ยึดฟ้าหาพิกัดรัก |  มิกค์ ทองระย้า เซฟฟานี่ อาวะนิค |  แผ่นดิน ประสงค์สันติ |  ศุกร์ - อาทิตย์   10 ก.ย. 2560 - 1 ต.ค. 2560 |
เหนี่ยวหัวใจสุดไกปืน

บทประพันธ์  อักษรา
บทโทรทัศน์ เบญจมาศ ดาลหิรัญรัตน์
ผู้กำกับการแสดง สยาม น่วมเศรษฐี
ออกอากาศ   1 - 22 กรกฎาคม 2560
เหนี่ยวหัวใจสุดไกปืน > รายชื่อนักแสดง

ศุกลวัฒน์ คณารศ รับบท ร้อยเอก ภูริช สัตตกมลพันธ์
ภัทรศยา เครือสุวรรณศิริ รับบท แพทย์หญิง นภัสชล เรืองโรจนทรัพย์
หลุยส์ เฮส รับบท ผู้กองชยิน
พรหมพิริยะ ทองพุทธรักษ์ รับบท เตโช
อธิชนัน ศรีเสวก รับบท วริสา
บารมิตา สาครจันทร์ รับบท แพทย์หญิง ภีรชา สัตตกมลพันธ์
ปราณวรินทร์ ปามี รับบท พิมพ์วรีย์
ดนัย สมุทรโคจร รับบท ชนะ
ธนายง ว่องตระกูล รับบท นายพลอนุชิต
วันชัย เผ่าวิบูลย์ รับบท นายพลลาแป
ฐาปกรณ์ ดิษยนันทน์ รับบท นายพลอาเช
พีรวัชร์ เหราบัตย์ รับบท ซาเยร์
อรุชา โตสวัสดิ์ รับบท ร้อยโท ฐิติ
นันทศัย พิศัลยบุตร รับบท ลาชิ
สุวรรณ บวรศิริเกียรติ รับบ ร.ต.ก้องภพ สมรภูมิ
ตฤณ เศรษฐโชค รับบท อนันต์
กชกร นิมากรณ์ รับบท ปรียาพร (ปีย์)
วัลวิภา โยคะกุล รับบท คุณหญิงพิมพ์แข
สุธิตา เกตานนท์ รับบท คุณหญิงวลัยพรรณ
ปราบ ยุทธพิชัย รับบท จ่ามี่
เวนย์ ฟอลโคเนอร์ รับบท วาริส
วิทยา เจตะภัย รับบท จาโป
กิ๊ฟ ชวนชื่น รับบท กีซา
จิรกิตติ์ สุวรรณภาพ รับบท เล่าซาง
เหนี่ยวหัวใจสุดไกปืน > นักแสดงรับเชิญ

อรรคพันธ์ นะมาตร์ รับบท เรือเอก จิรวัติ สุกปลั่ง (ต้นกล้า)
ศรัณย์ ศิริลักษณ์ รับบท ร้อยตำรวจเอก คณินทร์ เวโรจน์
มิกค์ ทองระย้า รับบท เรืออากาศเอก กรัณย์ หาญโยธิน
ทูน หิรัญทรัพย์ รับบท พลเอก ทรงวุฒิ ศักดิ์ศรีพิริยะ รัฐมนตรีว่าการกระทรวงกลาโหม
ดิลก ทองวัฒนา รับบท พลเอก ประเทศ ยศสินธร ผู้บัญชาการทหารบก
ชัชวรินทร์ คล้ายนาค รับบท พลเรือเอก ธาดา เอกองค์ ผู้บัญชาการหทารเรือ
เกรียงไกร อุณหะนันทน์ รับบท พลตำรวจเอก วิน วินบำราบ ผู้บัญชาการตำรวจแห่งชาติ
พลรัตน์ รอดรักษา รับบท พลอากาศเอก เวหา สิงหากาศ ผู้บัญชาการทหารอากาศ
วิลลี่ แมคอินทอช รับบท มิสเตอร์เจสัน
ฐรินดา กรรณสูต รับบท ภารดี  รัฐมนตรีว่าการกระทรวงพาณิชย์
เฟอร์กัล วันชัย เพาเวอร์ รับบท มาร์ติน
มือปราบเจ้าหัวใจ

บทประพันธ์  อัคนี
บทโทรทัศน์ ลายน้ำ
ผู้กำกับการแสดง ธนาพล ผังดี
ออกอากาศ   23 กรกฎาคม - 18 สิงหาคม 2560
มือปราบเจ้าหัวใจ > รายชื่อนักแสดง

ศรัณย์ ศิริลักษณ์ รับบท ร้อยตำรวจเอก คณินทร์ เวโรจน์
อุษามณี ไวทยานนท์ รับบท มินตรา
รัชชานนท์ สุขประกอบ รับบท ร้อยตำรวจเอก ปรมัตถ์ (อาร์ม)
เติมเศวตชัย นาคสุข รับบท หมวดมาโนช
รัญดภา มันตะลัมพะ  รับบท หมวดสุจิตรา
พูลภัทร อัตถปัญญาพล รับบท วาทิศ
บัณฑวิช ตระกูลพานิชย์ รับบท หมวดพุฒิพัฒน์
วรรษพร วัฒนากุล รับบท กฤตยาภรณ์
พงษธัช รัตนเศรณี รับบท ไอ้แหลม
ณัฐชนน ภูวนนท์ รับบท จิระ
วีระชัย หัตถโกวิท รับบท จ่าขจร
ภูธฤทธิ์ พรหมบันดาล รับบท พ.ต.อ. เจษฎา
สมภพ เบญจาธิกุล รับบท คุณตาณรงค์
ปนัดดา โกมารทัต รับบท จันทรา
ไปรมา รัชตะ รับบท สุดา
เปรมสุดา สันติวัฒนา รับบท อุมา / อูม่า
สุทธินันท์ เทียนสุวรรณ รับบท โน้ต
ศศิศธร สิทธิเกษม รับบท ดาบพล
สร้อย สารคาม รับบท จ่าแคน
วนิดา แสงสุข รับบท สวาท
อุ่นเรือน ราโชติ รับบท นิดหน่อย
มือปราบเจ้าหัวใจ > นักแสดงรับเชิญ

ศุกลวัฒน์ คณารศ รับบท ร้อยเอก ภูริช สัตตกมลพันธ์
อรรคพันธ์ นะมาตร์ รับบท เรือเอก จิรวัติ สุกปลั่ง (ต้นกล้า)
มิกค์ ทองระย้า รับบท เรืออากาศเอก กรัณย์ หาญโยธิน
วัชรบูล ลี้สุวรรณ รับบท พันตำรวจตรี คำนวณ ประจงแก้ว
ทูน หิรัญทรัพย์ รับบท พลเอก ทรงวุฒิ ศักดิ์ศรีพิริยะ รัฐมนตรีว่าการกระทรวงกลาโหม
ดิลก ทองวัฒนา รับบท พลเอก ประเทศ ยศสินธร ผู้บัญชาการกองทัพบก
ชัชวรินทร์ คล้ายนาค รับบท พลเรือเอก ธาดา เอกองค์ ผู้บัญชาการกองทัพเรือ
เกรียงไกร อุณหะนันทน์ รับบท พลตำรวจเอก วิน วินบำราบ ผู้บัญชาการตำรวจแห่งชาติ
พลรัตน์ รอดรักษา รับบท พลอากาศเอก เวหา สิงหากาศ ผู้บัญชาการกองทัพอากาศ
ชญานิน เต่าวิเศษ รับบท ไมค์
อรุชา โตสวัสดิ์ รับบท ร้อยโท ฐิติ
จิรกิตติ์ สุวรรณภาพ รับบท เล่าซาง
รัชเมศฐ์ ไชยพิชญารัตน์ รับบท ร้อยตำรวจเอก เกษม เวโรจน์ (พ่อของคณิณทร์)
ภูบดินทร์ ภู่สุวรรณ รับบท จ่าสมเกียรติ
คงณัฐ เชยสุวรรณ รับบท หมวดไพศาล
วิวรรธน์ รัตนพิทักษ์ รับบท ตำรวจตระเวนชายแดน
ราชนาวีที่รัก

บทประพันธ์  เฟื่องนคร
บทโทรทัศน์ ลูกทะเล
ผู้กำกับการแสดง ชัชวาล ศาสวัตกลูน
ออกอากาศ   19 สิงหาคม 2560 - 9 กันยายน 2560